ผมกับแฟนมีอะไรกัน 3 รอบ แต่ผมหลั่งนอกตลอดมีแล้วหลังจากนั้นประมาณ 15 นาที ผมก็ซื้อยาคุมฉุกเฉินให้แฟนผมกินแบบเม็ดเดียวมีสิทธิ์ที่จะตั้งท้องมั้ยครับหรือต้องดูอาการตอนไหนอย่างไรครับ
สวัสดีค่ะ การกินยาคุมฉุกเฉิน ถ้าได้กินอย่างถูกต้องภายใน 72 ชั่วโมงหลังมีเพศสัมพันธ์นั้น มีโอกาสตั้งครรภ์ได้น้อยค่ะ ประสิทธิภาพยาประมาณ 80-90%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียนควรสังเกตอาการเรื่องประจำเดือนในครั้งถัดไปหากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยจะดีกว่า ไม่ควรใช้วิธีการหลั่งนอกนะคะ